O‘zbekiston va Eron milliy terma jamoalari o‘rtasidagi o‘yin “Bunyodkor” stadionida o‘tkaziladi

Rossiyada bo‘lib o‘tadigan futbol bo‘yicha Jahon Chempionati—2018 ikkinchi saralash bosqichiga kirishish oldidan O‘zbekiston milliy terma jamoasi Eron bilan o‘rtoqlik uchrashuvi o‘tkazadi, deb xabar qiladi O’zbekiston futbol federatsiyasi matbuot xizmati.

Mirjalol Qosimov shogirdlari Eronga qarshi 11-iyun kuni maydonga tushadi.
Ushbu uchrashuvning o‘tkazilish vaqti va joyi ma’lum bo‘ldi. Demak, O‘zbekiston – Eron o‘yini Toshkentdagi “Bunyodkor” stadionida o‘tkaziladi.
Uchrashuv soat 18:00 da start oladi.
Eslatib o‘tamiz, O‘zbekiston terma jamoasi Jahon Chempionati saralash bosqichi doirasidagi dastlabki uchrashuvini 16-iyun kuni, safarda KXDRga qarshi o‘tkazadi.